NaiveNeuron/SloPal huggingface dataset:
Klus, Martin, poslanec NR SR (2018-02-01):
Ďakujem pekne, pán minister. Sú mi dobre známe tieto fakty, lebo sám na viacerých týchto podujatiach spoluparticipujem, za čo chcem poďakovať ministerstvu zahraničných vecí. Preto len mi nedá neopýtať sa, na vláde sa náhodou nediskutovalo možno aj o nejakých iných ako tzv. mäkkých riešeniach zlepšenia účasti, napríklad zmena volebného systému alebo zmena napríklad možnosti hlasovať zo zahraničia? Máme v zahraničí 350-tisíc občanov, možno toto by mohlo takisto trošku pomôcť. Boli takéto otázky už otvorené vo vláde?
Pellegrini, Peter, podpredseda NR SR (2020-05-19):
Prezentujme sa a hlasujme o tom, že Národná rada zoberie túto správu na vedomie. (Hlasovanie.) Prítomných 130 poslancov, za 113, zdržali sa 17. Konštatujem, že sme schválili uznesenie k Správe o výsledku hospodárenia Národnej banky Slovenska. Ďakujem veľmi pekne. Kolegyne, kolegovia, budeme preto pokračovať v rokovaní o správe o činnosti NKÚ. Ešte predtým si vás dovoľujem informovať a pripomenúť ešte raz, že ráno sme na základe požiadania pána predsedu výboru rozhodli o tom, že o štrnástej budeme pokračovať Správou o stave vysielania v Slovenskej republike a o činnosti Rady pre vysielanie a retransmisiu za rok 2019. Čiže ak dovtedy neprerokujeme, do dvanástej, správu NKÚ, o štrnástej začneme retransmisiou a potom sa vrátime naspäť k NKÚ, potom máme Slovenský pozemkový fond a už len zahraničné delegácie. Takže toľko program na dnes. Pred tým, ako otvorím rozpravu, pýtam sa; pán predseda Čekovský, nech sa páči.
Hrušovský, Pavol, predseda NR SR (2011-12-14):
S faktickými poznámkami na vystúpenie pána poslanca Janiša dvaja páni poslanci. Končím možnosť ďalších prihlášok. Pán poslanec Blanár.
Danko, Andrej, predseda NR SR (2018-11-28):
Poprosím, pán poslanec, kľud v sále. Súčasne zdravím našu návštevu na balkóne. Nepovedali mi, žiaľ, odkiaľ. Tak vás pozdravujem úprimne. (Potlesk.) A poprosím o kľud v sále. Pán poslanec, nech sa páči, ospravedlňujem sa.
Bugár, Béla, podpredseda NR SR (2018-10-24):
Máte potrebný počet poslancov, podpisy?
Pčolinský, Peter, poslanec NR SR (2017-05-19):
Ďakujem pekne. Pán kolega, ja nevidím nejaký veľký problém s tou výškou delikvencie pri spotrebiteľských úveroch v bankovom sektore. Práve ja vítam, že ten nebankový sektor nám tu pomaly mizne, a ja by som bol rád, keby úplne zmizol, to hovorím úplne vážne. Lebo napríklad taká spoločnosť Pohotovosť, ja neviem, či viete, ale tá mala delikvenciu pri úveroch, pri pôžičkách, že niekde okolo 40 % a ich reakcia bola asi taká, že nám to vôbec nevadí, pretože my tie zmluvy máme postavené tak v rámci tých rozhodcovských doložiek a všetkého možného, tie zmluvy mali pomaly 20 strán, že ten človek im bude platiť do konca života a ešte aj jeho deti. Čiže tie nebankovky akože bodaj by zmizli odtiaľ. A čo sa týka a čo sa týka toho, toho boomu, ktorý je teraz pri čerpaní týchto úverov, tak pravda je, že máme dnes historicky najnižšie úrokové sadzby, dnes dokonca ak sledujete občas nejakú tú reklamu, tak vám tam vyskočí, že hypotéka za 0,75 %, konkrétne Poštová banka, čo už mi príde trošku, trošku minimálne, minimálne prehnané, lebo to už nie je úrok a motivuje to ľudí práve k tomu, aby sa zadlžovali. Za posledných 15 rokov slovenské domácnosti, ich celková zadlženosť, celková zadlženosť slovenských domácností vzrástla, pokiaľ sa nemýlim, až 3,5-násobne. To znamená, že zadlžujeme sa čoraz viac, teda domácnosti sa zadlžujú čoraz viac, čo ja považujem za obrovský problém. Čiže ja by som privítal zase, aby Národná banka trošku priškrtila poskytovanie úverov, pretože dnes naozaj berú úvery aj tí, ktorí ich v skutočnosti nepotrebujú, len kvôli tomu, že sú tak výhodné podmienky, že jednoducho to dovoľuje, pomaly každý druhý, aby si zobral úver napriek tomu, že na to nemá. Ďakujem.
Pellegrini, Peter, predseda NR SR (2024-02-21):
Pán poslanec Blcháč.
Jurinová, Erika, podpredsedníčka NR SR (2012-07-03):
Pán poslanec Viskupič.
Laššáková, Jana, podpredsedníčka NR SR (2012-12-12):
Na vystúpenie pána poslanca s faktickou poznámkou, pán poslanec Štefanec a pán poslanec Sulík. Končím možnosť prihlásiť sa s faktickými poznámkami. Nech sa páči, pán poslanec Štefanec.
Hrnčiar, Andrej, podpredseda NR SR (2018-02-09):
Pán poslanec Blaha.
Bugár, Béla, podpredseda NR SR (2019-06-20):
Pekne. Otváram rozpravu a pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Ako jediný pán poslanec Baránik. Končím možnosť sa prihlásiť. Pán poslanec, nech sa páči, máte slovo.
Ďuriš Nicholsonová, Lucia, podpredsedníčka NR SR (2018-06-15):
Teraz dávam slovo spravodajcovi z výboru pre pôdohospodárstvo a životné prostredie poslancovi Mikulášovi Krajkovičovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Radošovský, Marián, poslanec NR SR (2016-02-11):
Ďakujem pekne. Poznáte ma v pléne ako človeka, ktorý vystupuje najčastejšie k poľnohospodárstvu, lesníctvu, lebo to je moja profesijná doména. Na druhej strane tí, ktorí sú blízki, vedia, že pochádzam z učiteľskej rodiny, že môj otec začal učiť roku 1938, teda za Prvej Česko-slovenskej republiky a učil matematiku, fyziku, chémiu a prírodopis, moja matka bola tiež učiteľka, učila na nižšom stupni. Otec po štyridsiatich troch rokoch keď odchádzal z učiteľovania s takou trošku nostalgiou povedal, že, žiaľ, cúvame a klesáme z úrovne česko-slovenského školstva v Prvej republike, keď sa k nám chodili učiť všetci s tým, ako sa má učiť na všetkých typoch škôl. Žiaľ, ten rapídny pokles úrovne aj vzdelania, ale aj vedomostí žiakov cítime hlavne v tých technických, prírodovedných odvetviach a, to bolo povedané, aj v humanitných, áno, súhlasím s tým, odvetviach, no ale minulý týždeň alebo pred dvomi týždňami bola uvedená kniha Rozhovory s ministrami. Bolo ich tam uvedených desať, z ktorých každý vlastne prehral boj s ministrom financií. To si uvedomme. Ak minister financií je neoblomný, tak jednoducho minister akýkoľvek, školstva, poľnohospodárstva, čohokoľvek je neúspešný. Čiže tam je v mnohom pes zakopaný. A tu treba hľadať zdroje, spôsoby. Na druhej strane uvedomme si, čo akým spôsobom a aké učebnice, akú úroveň textov sme dneska ponúkli pre vzdelávanie. Otázka ďalšia tu je feminizácia. A teraz už len poviem posledné slová. Asi už ich nestihnem povedať. Toto bolo posledné... (Prerušenie vystúpenia časomerom.)
Laššáková, Jana, podpredsedníčka NR SR (2015-10-07):
Pán poslanec Ježík, nech sa páči.
Linhart, Patrick, poslanec NR SR (2020-04-02):
Takže chcem len povedať to, sme tu, dúfam, preto, aby sme pomohli národu a ľuďom. Aj vás poprosím, aby ste odložili tieto napádania a tieto, tieto, tieto politické frašky a tieto hry, lebo ľudia sú z toho naozaj unavení. A chcem vás poprosiť za slovenský národ, aby ste sa začali správať slušne, aby sme tu začali naozaj riešiť tie veci, ktoré riešiť máme. Ďakujem veľmi pekne.
Hrušovský, Pavol, podpredseda NR SR (2010-12-14):
Pán poslanec, zaujmite miesto pre spravodajcov. Otváram rozpravu o tomto bode programu. Pán poslanec Janiš je písomne prihlásený do rozpravy. Nech sa páči, pán poslanec Janiš. Potom dám možnosť prihlásiť sa do rozpravy ústne. Nech sa páči, stručne a vecne, pán poslanec.
O. Nachtmannová, poslankyňa: (2010-03-03):
Na tajné hlasovanie o návrhu na voľbu členov Rozhlasovej rady bolo vydaných a poslanci si osobne prevzali 123 hlasovacích lístkov, teda na voľbe bolo prítomných 123 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rozhlasovej rady všetci poslanci odovzdali hlasovacie lístky. Zo 123 hlasovacích lístkov bolo 9 neplatných a 114 platných. Podľa platných hlasovacích lístkov overovatelia zistili, pri jednotlivých menách budem čítať v poradí hlasovala, hlasovalo za, hlasovalo proti, zdržalo sa hlasovania, že dostali hlasy Martin Grupač 62, 24, 28, Ľubomír Guman 64, 25, 25, Stanislav Háber 63, 25, 26, Peter Juščák 44, 50, 20, Laura Karpatová 40, 50, 24, Miroslav Kollár 35, 52, 27, Jana Miklovičová 0, 68, 46, Jitka Račická 40, 50, 24, Gabriela Rothmayerová 64, 27, 23, Ján Sabol 66, 25, 23, Ľubica Šajdová 0, 67, 47, Jozef Ševec 13, 63, 38. Na voľbu člena Rozhlasovej rady je potrebný súhlas nadpolovičnej väčšiny prítomných poslancov. Overovatelia konštatujú, že vo voľbe v tajnom hlasovaní boli za členov Rozhlasovej rady zvolení Ján Sabol, Ľubomír Guman, Gabriela Rothmayerová, Stanislav Háber, Marián Grupač. V závere konštatujem, že bol zvolený potrebný počet členov Rozhlasovej rady.
Hrušovský, Pavol, podpredseda NR SR (2010-08-10):
Pani poslankyňa Gibalová.
Šimko, Igor, poslanec NR SR (2024-04-24):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 7. júna 2024 a v gestorskom výbore do 10. júna 2024.
Miškov, Juraj, minister hospodárstva SR (2011-03-23):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, návrh zákona, ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov predkladám s cieľom zmeniť spôsob menovania predsedu a podpredsedu Úradu pre reguláciu sieťových odvetví tak, aby zákonné oprávnenie na ich menovanie mala Národná rada Slovenskej republiky na návrh Výboru Národnej rady Slovenskej republiky pre hospodárstvo, výstavbu a dopravu, a nie ako doposiaľ vláda Slovenskej republiky. Dôvodom navrhovanej zmeny je základný princíp, na ktorom je postavená filozofia štátnej regulácie sieťových odvetví v krajinách Európskej únie, a to, že národný regulátor je nezávislý od politickej moci od regulovaných subjektov. Zákonom č. 107/2007 Z. z., ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov a o zmene a doplnení niektorých zákonov, ktorý nadobudol účinnosť 15. marca 2007, bola Rada pre reguláciu splnomocnená predložiť návrh na vymenovanie predsedu a podpredsedu Úradu pre reguláciu sieťových odvetví do tridsať dní od dňa vymenovania jej členov. Tento postup ustanovený zákonom však do dnešného dňa nezabezpečil vymenovanie predsedu Úradu pre reguláciu sieťových odvetví. S cieľom dosiahnuť adekvátny právny stav v tejto oblasti, pristúpilo teda ministerstvo hospodárstva k vypracovaniu predloženého návrhu zákona. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem.
Kuriak, Milan, poslanec NR SR (2023-02-09):
Pán minister, vaša odpoveď bola vyčerpávajúca, plná takých tých všeobecných definícií, nechcem povedať že omáčok. Táto téma zaujíma nielen mňa, nielen pána predsedajúceho, nielen drvivú väčšinu poslancov hnutia OĽANO, ale aj pána premiéra, pána predsedu hnutia, obrovské množstvo obyvateľov na Slovensku, ktorí zatiaľ si nevedia ani pripustiť, že takáto zvrátenosť, prepáčte za výraz, že takáto zvrátenosť môže byť na Slovensku pánom ministrom podpísaná. Ja vás chcem poprosiť, dajte nám záruku, nám, väčšine tohto zákonodarného zboru, dajte nám záruku, že do predčasných volieb ako minister zdravotníctva, ak tam ešte budete, že túto smernicu nepodpíšete. Pani nemenovaná docentka, s ktorou som včera telefonoval, ktorá má na starosti túto smernicu, sa vyhovárala, keď som jej dal viacej otázok, že to ani ona vlastne za to nemôže, že to ju ministerstvo zdravotníctva požiadalo a poverilo, aby vypracovala toto usmernenie. Požiadal som ju o stretnutie na klube, verím tomu, aj takto verejne, verím tomu, že neodmietne, lebo najprv, najprv sa vyjadrovala, že ona nie je povinná, že ona nie je povinná sa zodpovedať poslancom Národnej rady v tejto téme. My ako poslanci sme povinní, sme prví, ktorých sa občania pýtajú, že prečo, aj na iné veci, ale že prečo sa táto smernica na Slovensku tak tvrdo a aktívne presadzuje. Pán minister, dobre viete, že od apríla roku 2021 trikrát som vás poprosil, trikrát som vás listom vyzval, neodpovedali ste mi ani na jeden jedinýkrát, osobne som s vami komunikoval, chcem od vás vyjadrenie, že túto smernicu, pokiaľ bude ešte táto vláda, ktorá, z ktorej väčšina poslancov je proti tomu, že túto smernicu nepodpíšete. A keď, tak verte tomu, verte tomu, že to budem riešiť iným spôsobom. Priamo na minister... (Prerušenie vystúpenia časomerom.)
Kolesík, Andrej, poslanec NR SR (2014-06-04):
Ďakujem. Pán kolega Vašečka, dve poznámky k vášmu vystúpeniu a jedna menej vážna, druhá viac vážna, aspoň z môjho pohľadu. Tá menej vážna poznámka. Ste sa tu ospravedlňovali za to, že ste v tričku. Mne to osobne vôbec neprekáža. Ja si myslím, že parlament je aj o istých vizuálnych symboloch, o veciach, na ktoré chceme upozorniť nielen slovami, ale možno aj tým vizuálnym vnemom. Ja mám rád otvorené parlamenty. Bol som v mnohých. A tam sa vizuálne ukazuje teda všeličo. Niekedy je to však proti nejakej tej forme alebo tej primeranosti. Ale mňa to vaše tričko nijako neruší. Takže to je tá menej vážna poznámka. Tá druhá poznámka.. Spomínali ste, že cítite na sebe nejaké násilie. Dokážem to čiastočne pochopiť. Ja cítim niečo podobné, pán kolega, nátlak, nátlak zo strany určitých organizácií, ktoré nielen mňa, ale isto aj vás, niektorých kolegov, s ktorými som hovoril, bombardujú e-mailami, ktorých intenzita rétoriky sa stupňuje, ale, myslím, negatívne, už tých posledných. Zo všelijakých organizácií, ktoré nechcem menovať z istých dôvodov, sú už normálne vyhrážky, psychologický nátlak: „Keď neurobíte toto, tak my potom urobíme toto a veríme, že raz sa to otočí, a potom uvidíte.“ Ja cítim nátlak na seba nie ako osobu, ale ústavného činiteľa, poslanca Národnej rady. A nemyslím si, že je to správne.
Pčolinský, Peter, podpredseda NR SR (2023-03-21):
Pán poslanec Tomáš.
Šeliga, Juraj, podpredseda NR SR (2020-09-29):
Ako ďalší v rozprave vystúpi pán poslanec Dostál. Nech sa páči.
Michelko, Roman, poslanec NR SR (2024-09-13):
Ďakujem, pán predsedajúci. Vážení kolegovia, kolegyne, cieľom návrhu tohto zákona je odstránenie nejednoznačnosti výkladu právnej úpravy sezónnej práce na účely dohody o pracovnej činnosti na výkon sezónnej práce podľa § 228a ods. 1 písm. b) o cestovnom ruchu, ktorá je upravená aj v prílohe 1b zákona z roku, č. 311/2001 Zákonník práce v znení predpisov 248/2022. Podmienka priamej závislosti výkonu pracovnej činnosti od prevádzkovania činností uvedených v prvom bode až v piatom bode prílohy pri prevádzke reštaurácií a pohostinstiev a pri prevádzke ubytovacích zariadení vniesla do aplikačnej praxe nejasný výklad uvedenej podmienky. Odstránením tejto podmienky sa docieli jednoznačne výklad tejto právnej úpravy. Sezónnou prácou na účely dohody o pracovnej činnosti na výkon sezónnej práce je pracovná činnosť, ktorá je závislá od striedania ročných období, každý rok sa opakuje a je, a nie menej ako osem mesiacov po, je v kalendárnom roku, sú v písmene A o cestovnom, sú v cestovnom ruchu teda. Neviem to presne. Dobre. Takže toto je vlastne terminologické precizovanie, aby nebol nejednoznačný výklad. Ďakujem.
Hraško, Igor, poslanec NR SR (2015-06-19):
Ďakujem pekne za slovo, pán predsedajúci. Janko Mičovský, hovoril si tuná aj o príkladoch, ktoré sú naozaj reálne z praxe a prečo bol práve tento návrh zákona predložený. Neviem, či IQ niektorých smeráckych poslancov to nedovoľuje pochopiť, že keby takéto riešenie bolo, tak tento zákon tu dneska predložený nie je. Okrem toho ťažko sa tuná naozaj diskutuje v konštruktívnom duchu, keďže za smerácku stranu alebo respektíve za vládnu stranu je tu, jeden jediný poslanec sedí v Národnej rade a pochybujem, že niektorí sú ešte niekde v zákulisí. Mnohí sú už na ceste domov, pretože už ráno sa balili do áut v poslaneckej garáži. Takže za vládnu stranu je tu jeden poslanec Martvoň, ktorý ani nedokáže poriadne k veci rozprávať vo faktickej poznámke, pretože v prvom rade si musí zobrať na paškvil to, že nás je tu omnoho viacej ako ich z vládnej strany. Čo sa týka toho smradu, hovoril si aj naozaj o tom, že sa jedná v tomto návrhu zákona o chemické znečistenie. Neviem, ako je kolega Martvoň ako právnik zdatný, ale siláž nie je chemické znečistenie, to je normálne prirodzený proces prírodného kvasenia, ktorý sa využíva v poľnohospodárstve na uchovanie, dlhšie uchovanie kŕmnych dávok pre určité zvieratá. Takže toto je z toho vylúčené. Takže najprv buď nech si prečíta niekto návrh toho zákona podrobne a potom nech sa ku nemu vyjadruje, alebo ak chce diskutovať, nech to naozaj skúsi diskutovať konštruktívne, pretože toto absolútne nebola konštruktívna diskusia, toto bolo len také osočovanie, napádanie, že ten zákon nemá význam, že to je už riešené. No, ja by som mu odporúčal, nech sa ide pozrieť alebo nech to ide vysvetliť tým občanom do tej Hrboltovej, že ako je tento zákon riešený, a potom nech tuná niečo rozpráva.
Danko, Andrej, predseda NR SR (2018-10-24):
Nech sa páči.
Kollár, Boris, predseda NR SR (2022-09-23):
Ďakujem pekne. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Ak nie, vyhlasujem všeobecnú rozpravu za skončenú. Chce zaujať stanovisko navrhovateľ? Nie, ďakujem pekne. Chce sa vyjadriť spravodajca? Nie. Prerušujem rokovanie o tomto bode programu. Krásne nám to odsýpa. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmena a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 1100, návrh na jeho pridelenie na prerokovanie výborom je v rozhodnutí č. 1146. Odovzdávam opäť slovo ministrovi vnútra, aby vládny návrh zákona uviedol. Nech sa páči, pán minister, máte slovo.
Grendel, Gábor, podpredseda NR SR (2021-10-27):
Dve faktické poznámky na vaše vystúpenie. Pán poslanec, nech sa páči, pán poslanec Eduard Kočiš, ako prvý.
Kollár, Boris, predseda NR SR (2022-11-09):
Prosím, je všeobecný súhlas? (Súhlasná reakcia pléna). Ďakujem pekne. Uvedené sme preložili. Pán poslanec Kremský.
Šipoš, Michal, poslanec NR SR (2024-01-19):
Ďakujem veľmi pekne za vystúpenie pána Čaučíka, za jeho prejav. Aj za to ako pripomenul ten včerajší incident, ktorý sa neopakuje po prvýkrát, kedy mu bolo odobraté slovo predsedajúcim, a to len preto, lebo sa nepáčil predsedajúcemu a nepáčilo sa mu, čo hovorí. Je zjavné, že niektorí podpredsedovia, resp. predsedajúci, sú nervózni a jediné, čo môžu spraviť, je stlačiť gombík a zobrať vám slovo a užívajú si to, lebo oni si teraz myslia, že majú moc a že to môžu robiť. Je to veľmi smutné, ale čo už. Získali funkcie, myslia si, že majú moc, myslia si, že môžu všetko, myslia si, že tu budú naveky, ale pevne verím, že už v ďalších voľbách sa preberie demokratický volič a v ďalších voľbách si pocítia aj to, že už nebudú mať ten gombík v rukách a nebudú môcť si vybrať kohokoľvek a vypínať ho a brať mu slovo. Ja som to tiež zažil, kedy mi zobral predsedajúci slovo, ktorého meno sa nevyslovuje, a my ho tak familiárne voláme Če, ale čo už, no tak mňa úprimne zaujímalo, že čo pán Čaučík chcel povedať na môj prejav, potom som sa ho na to opýtal a viem, že chcel prečítať prejav, ktorí protestujúci v uliciach chceli prečítať, a nebolo mu to umožnené. Ale na druhej strane, tí protestujúci aspoň vidia, ako sa správajú vládni poslanci, keď sú pri moci, ako sa právajú, keď majú gombíky a môžu vypínať, môžu rozkazovať a ukazovať, ty môžeš hovoriť a ty nemôžeš hovoriť. Takže to svedčí aj o tom, s akým zákonom teraz prichádzajú do parlamentu v skrátenom konaní. Jednoducho oni si myslia, že majú moc a môžu všetko. Oni majú síce moc, ale my máme pravdu a história to ukáže.
Kollár, Boris, predseda NR SR (2023-03-23):
Pani poslankyňa Bittó Cigániková.
Raši, Richard, poslanec NR SR (2011-09-08):
... a nemôžeme sa spoliehať ani na inštitút mimoriadneho dovozu, lebo v takomto rozsahu je administratívne náročný, a kým sa vybaví, pacient ho už, žiaľ, nebude potrebovať. Čiže ešte raz, zo zákona zmizlo, že celý proces musí byť v súlade so zákonom o správnom poriadku, nie je tam možnosť verejného prístupu na zasadania Kategorizačnej komisie, je v ňom uvedené problematické ustanovenie týkajúce sa vstupu nových liekov, ktoré keby bolo aplikované v súčasnosti, niekoľko stoviek onkologicky liečených pacientov by sa k svojej liečbe nedostalo. A takisto liečenie o novej indikácii môže spôsobiť to, že firma pred ďalším znižovaním už zrejme aj tak najnižšej ceny lieku v Európe tento liek z trhu stiahne. Ministerstvo deklaruje stá miliónové úspory. Pýtam sa: Na základe akých výpočtov dospelo k tomuto číslu? Chceli by sme vidieť, akými výpočtami sa dopracovali, či zakalkulovali aj výrazný pokles úrovne farmakologickej liečby so všetkými negatívnymi dôsledkami pre zdravie a život slovenského pacienta. Ako roky praktizujúci lekár viem z vlastnej praxe potvrdiť, že cena riešenia každej vzniknutej komplikácie a tieto zmeny, tieto komplikácie prinesú, bude určite mnohonásobne drahšia ako samotná prvotná a kvalitná liečba primárneho ochorenia. Ďakujem. (Potlesk.)
P. Hrušovský, podpredseda NR SR: (2002-05-31):
Pristúpime teraz k rokovaniu o ďalšom bode programu, ktorým je návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , ktorý prerokúvame v prvom čítaní ako tlač 1551. Prosím, aby za skupinu navrhovateľov predmetný návrh zákona uviedol a odôvodnil v Národnej rade Slovenskej republiky pán poslanec Tatár. Pán poslanec, máte slovo. P. Tatár, poslanec: Ďakujem pekne za slovo. Vážený pán predsedajúci, dámy a páni. Dovoľte mi v krátkosti povedať, prečo navrhujeme v zákone č. 145/1995 Z. z. o správnych poplatkoch vypustiť položku 21 a položku 246 sadzobníka správnych poplatkov. Ide o poplatky za prepustenie zo štátneho zväzku Slovenskej republiky. Teda keď niekto oficiálne emigruje a tie poplatky sú teraz také, že dospelý platí 35-tisíc, dieťa do 15 rokov 5-tisíc nad 15 rokov 10-tisíc korún. Ako príklad nejaká štvorčlenná rodina s dieťaťom, povedzme, 10- a 16-ročným by platila 90-tisíc korún. Celkový príjem do štátneho rozpočtu je zhruba 10 miliónov ročne, čiže relatívne zanedbateľná položka. My sme jeden z posledných štátov, možnože ešte v Bulharsku také existuje, ktorý nezrušil od roku 1989 takýto poplatok. Je to zanedbateľná položka a my myslíme na to, že ľudia, ktorí odchádzajú zo Slovenska do sveta, aby si v sebe neodniesli ten trpký pocit, že síce nie až tak veľa, ale predsa ešte boli ponížení zaplatiť takýto poplatok. A v prípade, keby mali túžbu sa vrátiť, aby mali otvorenejšie dvere vo svojom vnútri, aby si viacej vážili vlasť a domovinu, z ktorej odišli, tak to navrhujeme jednoducho zrušiť. Samozrejme sú aj právne dôvody, že je to vysoký diskriminačný poplatok v nesúlade s čl. 1, 5, 12 a ďalších Ústavy Slovenskej republiky. Zároveň je v rozpore so zákonom o občianstve Slovenskej republiky a je veľmi, veľmi neštandardný. V Českej republike to dávno zrušili a nikde inde okrem postkomunistických štátov, to v Európskej únii nemajú. Ďakujem veľmi pekne. Prosím o podporu do druhého čítania.
Hrnčiar, Andrej, podpredseda NR SR (2019-01-30):
Ďakujem. Prosím určeného spoločného spravodajcu z výboru pre obranu a bezpečnosť poslanca Milana Laurenčíka, aby informoval Národnú radu o výsledku rokovania výborov o tomto návrhu vlády.
Grendel, Gábor, podpredseda NR SR (2021-10-01):
Vážené panie poslankyne, vážení páni poslanci, otváram desiaty rokovací deň 40. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Alojz Baránik, pani poslankyňa Jana Bittó Cigániková, pán poslanec Ján Ferenčák, pani poslankyňa Alexandra Pivková, pán poslanec Róbert Puci, pán poslanec Tomáš Šudík a pán poslanec Vladimír Zajačik. Pokračovať budeme v prerušenej rozprave o správe generálneho prokurátora Slovenskej republiky o činnosti prokuratúry v roku 2020 (tlač 606). Prosím pána generálneho prokurátora Maroša Žilinku, aby zaujal miesto určené pre navrhovateľov, a spoločného spravodajcu z ústavnoprávneho výboru, ktorým je dnes pán poslanec Ondrej Dostál a ktorý už zaujal miesto určené pre spravodajcov. Keď príde pán generálny prokurátor, tak ďalším v poradí z ústne prihlásených rečníkov do rozpravy bude pán poslanec Ján Mičovský a po ňom ešte je prihlásený pán poslanec Dostál, po ktorom je ešte prihlásený ústne pán poslanec Vetrák a pán poslanec Šeliga. V tejto chvíli prerušujem schôdzu do príchodu pána generálneho prokurátora. (Krátka pauza. Zaznievanie gongu.) Takže budeme teraz pokračovať v prerušenej rozprave vystúpením pána poslanca Jána Mičovského. (Rokovanie o Správe generálneho prokurátora Slovenskej republiky o činnosti prokuratúry v roku 2020 a poznatkoch prokuratúry o stave zákonnosti v Slovenskej republike , tlač 606.)
P. Hrušovský, predseda NR SR: (2005-05-10):
Pripomienku pod bodom 3 sme schválili. Budeme hlasovať o pripomienke pod bodom 4 –  o lehote účinnosti. Hlasujeme, páni poslanci. (Hlasovanie.) 141 prítomných, 139 za, 2 nehlasovali. Pripomienku pod bodom 4 sme schválili. Tým sme odhlasovali všetky pripomienky pána prezidenta. Pristúpime k tretiemu čítaniu o vrátenom zákone o verejných vodovodoch a verejných kanalizáciách. Otváram rozpravu. Do rozpravy sa nehlási z prítomných pánov poslancov nikto, preto vyhlasujem rozpravu za skončenú. Pristúpime k hlasovaniu o vrátenom zákone zo 16. marca 2005 o verejných vodovodoch a verejných kanalizáciách ako o celku. Hlasujeme, páni poslanci.
Matovič, Igor, poslanec NR SR (2014-09-09):
Pán predseda, aj keď to „pán“ sa mi v tomto prípade veľmi ťažko vyslovuje, chcel by som prostredníctvom tohto príspevku vyznať, vyzvať poslancov všetkých opozičných klubov, aby sme stiahli všetky návrhy zákonov, ktoré sme predložili, lebo podieľať sa na takomto paškvile, doslova paškvile alebo paškovile, nemá žiaden zmysel. Čudujem sa, že návrh, kedy ste mali zaradiť na schôdzu správu o tom, ako vaši ľudia rozkradli 160 mil. eur cez eurofondy ste nezaradili, ale to, kedy chceme opraviť niektoré zákony a v našom prípade, kedy vôbec nemáme kandidátov v komunálnych voľbách, čiže to vôbec nesúvisí s komunálnymi voľbami, tak toto vyraďujete. Sa môžete iba hanbiť.
Laššáková, Jana, podpredsedníčka NR SR (2013-07-01):
Pán poslanec, zaujmite miesto určené pre navrhovateľov, len by som vás rada upozornila, síce rokovací poriadok neupravuje takéto situácie, aké ste tu na podporu svojho zákona uviedli, že pán minister dal súhlas. Možno ste to mohli uviesť v rozprave, ale nie pri predkladaní návrhu zákona. (Hlas z pléna.) Ja som povedala, že rokovací poriadok to neupravuje, ale nebola by som rada, keby sme to teraz používali, pri všetkých vystúpeniach si takto pomáhali. Nech sa páči, pán spravodajca, máte slovo.
Laššáková, Jana, podpredsedníčka NR SR (2014-12-04):
S reakciou pán poslanec Kuffa. Nech sa páči.
Šuca, Peter, poslanec NR SR (2015-03-12):
Ďakujem pekne. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre ľudské práva a národnostné menšiny a Výboru Národnej rady Slovenskej republiky pre obranu a bezpečnosť. Ďalej aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 30. apríla 2015 a v gestorskom výbore do 4. mája 2015. Dajte, prosím, hlasovať.
Matovič, Igor, poslanec NR SR (2014-06-27):
Dúfam, že nezáujem o rozpravu nesvedčí o tom, že nemáme záujem o ľudí, ktorí sú v núdzi. Títo ľudia, ktorí fakturujú svoju mzdu, veľakrát to je 200-300 eur mesačne, lebo jednoducho viac si nedokážu na trhu práce získať a sú vynútení živnostníci, sú veľakrát živitelia rodín. By som iba SMER-u chcel pripomenúť ich heslo spred volieb a myslím, že zajtra alebo kedy máte snem a tam si ho budete pripomínať, že ste hovorili, že „ľudia si zaslúžia istoty“. Ľudia, ktorým nedokážeme zabezpečiť na trhu práce klasickú, riadnu mzdu a musia si nájsť mzdu ako živnostníci, lebo inak si ju nenájdu, a nemajú ochranu ani minimálnej mzdy, nemajú žiadnu v podstate ochranu, ktorá sa vzťahuje na zamestnancov, ľudia, ktorí chodia zo stavby na stavbu ako živnostníci, len aby prežili, aby ich rodiny prežili, preto, lebo jednoducho nemajú zase možnosť sa zamestnať v riadnom pracovnom pomere, sú ľudia v núdzi omnoho väčšej ako tí, ktorí sú zamestnaní. Zároveň by sme si týchto ľudí mali vážiť, lebo sa snažia nebyť štátu na krku, nepožívajú nejakú sociálnu ochranu, neberú sociálne dávky, snažia sa prežiť čestne svojou vlastnou prácou. Jediný rozdiel medzi týmito ľuďmi a zamestnancami je to, že svoju prácu fakturujú a sú živnostníci. Zároveň ako živnostníci ručia celým svojím majetkom v prípade za nejaké svoje vlastné dlhy, a preto by sme ich nemali vystavovať situácii, že ich môžu naďalej podvodníci okrádať a smiať sa im do tváre, a títo ľudia iba potom zúfalo môžu pokrčiť plecami a hľadať si ďalšiu prácu, kde budú robiť ďalšie mesiace bez toho, aby to mali možno zaplatené. Navrhujeme, aby ak niekto do 30 dní po splatnosti faktúry, čiže dávame tam aj dostatočný priestor tým, ktorí si takéto služby objednajú, ak do 30 dní takúto faktúru nezaplatí, na ktorej je definovaná cena práce, tú časť ceny práce aspoň, a má k dispozícii peniaze, čiže ešte raz opakujem, a má k dispozícii peniaze, ak to nezaplatí, aby to bol trestný čin a aby takýmto spôsobom sme vytvorili tlak, aby týchto ľudí sme chránili. Pevne verím, že návrh posuniete do druhého čítania. A keď ho neposuniete, tak možno sa stane to, čo sa stáva zvyčajne v tomto pléne, že keď sa s dobrým návrhom príde, že potom nakoniec za mesiac, za dva príde návrh zákona od poslancov Martvoňa a Brixiho, ktorý bude hovoriť o tom istom. Ja si myslím, že nemáme čas čakať, lebo 25 rokov títo ľudia čakajú, že konečne štát na nich pozrie a dáme im rovnakú aspoň ochranu ako zamestnancom. Ja si myslím, že tento malý symbolický krok by sme pre nich mohli urobiť, ale pre týchto ľudí to bude obrovská, obrovská pomoc voči živnostníkom. A ešte raz na záver, vzhľadom na to, že zajtra máte snem, sľúbili ste ľuďom, že si zaslúžia istoty. Toto je malá istota, navyše pre ľudí, ktorí tú istotu veľmi, veľmi potrebujú. Ďakujem.
Žiga, Peter, poslanec NR SR (2021-09-28):
Ďakujem pekne. Je to veľmi veľkorysé od vás, pán predseda. Pán Sulík, ja dlhodobo nejako nevystupujem v parlamente, mám na to svoje nejaké dôvody, ale toto, čo ste vy predniesli ako vo svojej reči, tak ma istým spôsobom akcelerovalo k tomu, aby som vystúpil a zareagoval na váš prejav. V prvom rade chcem povedať, že nič ste nepovedali k tomu, ako chcete riešiť ceny energií. Zato ste tu obviňovali predchádzajúce vlády, že zvyšovať ceny energií pre domácnosti sa budú preto, lebo predchádzajúce vlády, lebo Fico, lebo neviem kto. Použili ste dva argumenty, na ktoré zareagujem, a to tak, že ste prečítali jednu vec z vášho telefónu, len ja som vás vtedy vyzýval, aby ste ju prečítali celú. A vy ste povedali, že my sme sa ako vláda vzdali nárokov voči spoločnosti Enel za to, že, za to oneskorenie, ktoré v minulosti, ku ktorému v minulosti došlo. Keby ste to dočítali, tak by ste prečítali, že vzdali sme sa v prípade, že tretí blok bude skončený v roku 2019 a štvrtý blok bude skončený v roku 2020. Tá veta takto pokračuje, ktorú ste čítali. Tak sa vás chcem zároveň opýtať, či ste podnikli nejaké kroky, aby ste si uplatňovali tie nároky z omeškania voči spoločnosti Enel, pretože ten waiver je vypršaný, lebo tá trojka ani tá štvorka zatiaľ nie je dokončená. A k tej druhej veci, k tomu SEPS-u, to je len 120 MW. Na Slovensku je rozdaných licencií za 440 MW, pretože do istého času si podnikatelia nemuseli žiadať ani ministerstvo hospodárstva... (Prerušenie vystúpenia časomerom.)
Danko, Andrej, podpredseda NR SR (2023-12-08):
Ďakujem. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Žiada si k rozprave zaujať stanovisko spoločná spravodajkyňa? Nie. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení neskorších predpisov, ktorý prerokovávame v skrátenom legislatívnom konaní. Vládny návrh zákona má parlamentnú tlač 82, výsledky rokovania výborov sú v tlači 82a. Prosím podpredsedu vlá... prosím pána ministra Kmeci, pána ministra Kmeca v zastúpení pána ministra Tarabu, aby vládny návrh zákona odôvodnil. (Rokovanie v druhom čítaní o vládnom návrhu zákona, ktorým sa mení zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení neskorších predpisov , tlač 82.)
Danko, Andrej, podpredseda NR SR (2024-06-11):
Otváram rozpravu o tomtom bode programu Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Ak nie, vyhlasujem rozpravu za skončenú. Chce sa vyjadriť k rozprave navrhovateľka? Nie. Chce sa vyjadriť spravodajca? Nie. Prerušujem rokovanie o tomtom bode programu. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov. Vládny návrh zákona má tlač 306, návrh na jeho pridelenie na prerokovanie výborom je v rozhodnutí č. 320. Prosím ministra spravodlivosti Borisa Suska, aby vládny návrh zákona uviedol. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov , tlač 306.)
P. Hrušovský, predseda NR SR: (2005-12-07):
J. Hrdlička, poslanec: Ďakujem pekne, pán predseda. Musím sa priznať, že som ani nemal záujem nejako reagovať na kolegu Ondriaša a zdržiavať čas, ale pohľad na pána ministra financií a podpredsedu vlády, ktorý s otvorenými ústami sledoval vystúpenie Karola Ondriaša a divil sa nad tým, čo hovoril, ma prinútil k tomuto. Musím povedať, že kolega Ondriaš niekoľkokrát vystúpil a porovnával niektoré naozaj fakty štatistického úradu alebo teda štatistické fakty vývoja národného hospodárstva do roku 1989 a po roku 1989 a pán minister financií sa viackrát díval na neho naozaj rozpačito. Myslím si, že kolega Ondriaš nepoužil nič iné iba fakty a fakty. Ale neviem, či mi opäť čas dovolí, ale kolega Ondriaš sa zmienil i o otázkach školstva a rozvoji vedy a výskumu, ale chcem sa len tak aj trošku otázkou opýtať pána ministra financií, ktorý, keď ste predkladali programové vyhlásenie vlády a hovorili ste o tom, že v oblasti regionálneho školstva sa počas svojho štvorročného vládnutia priblížite k tomu, aby sa vynakladalo z podielu HDP, aspoň trošku sa priblíži k tomu, čo vydáva Európska únia, doposiaľ sa i v tomto rozpočte nestalo tak. To isté, ak hovoríme o rozpočte výdavkov  ministerstva školstva, samozrejme, pre vysoké školy, tak takisto vidíme, že sa zďaleka nepribližujeme k tomu, aby naša ekonomika vynakladala aspoň to jedno percento z HDP na rozvoj vysokého školstva. Čiže tu sa len naozaj naskytá otázka, ako kedysi hovoril premiér, keď sľuboval dvojnásobné platy a ďalšie veci týmto našim občanom, spoločnosti, prečo i dnes nedosahujeme, ale ani sa nepribližujeme v ekonomike k týmto výsledkom, ktoré vláda deklarovala v programovom vyhlásení vlády.
Sulík, Richard, poslanec NR SR (2012-11-29):
Miešate tu smrteľný kokteil. Celé hospodárstvo na toto doplatí, čo tu stvárate. Pozrite si napr., čo robíte s poplatkami za vydanie stavebných povolení. Najprv hŕ, krát päťdesiat, zvýšite 50-násobne poplatky. Potom dôjde sem kolegyňa Zmajkovičová, pokútne v zákone o hazardných hrách začne tie poplatky narýchlo znižovať a zníži ich zle. Že sa nehanbíte toto robiť? Nakoniec bude ešte, ako to povedal kolega včera, poplatok za stavebné povolenie pomaly hazardnou hrou. Hazardnú hru robíte vy s rozpočtom, budú vám chýbať príjmy, nebudete mať z čoho rozdávať. Už samotná skutočnosť, že budete musieť stiahnuť rozpočet, hovorí dosť veľa o tom. A vo veľkej miere to potvrdzuje, čo vám tu tvrdím. Veď počúvajte aspoň trochu. Ja chápem, že chcete viac peňazí. A ja súhlasím s tým, že chcete konsolidovať. Dobre, ale nerobte to kontraproduktívne. Pán Kažimír, kontraproduktívne to robíte. Toto nie a krát b. Toto nie je to, že, jasné, zdvihnem dane z 19 na 23 % a namiesto 1,9 mld. dostanem 2,3 mld. Nedostanete to. Tí ľudia vám utečú. A teraz vám poviem, ako vám utečú, aby ste mali lepšiu predstavivosť. Predstavte si firmu, ktorá vyváža napr. do sveta softvér. No tak nebude účtovať aj s tým príslušným ziskom priamo svojim odberateľom, založí si firmu na Cypre, na Bahamách, neviem kde, a bude ten svoj softvér predávať s nulovým ziskom na tie Bahamy. Vaša daňová správa tu bude absolútne bezmocná. Môže akurát konštatovať, že výroba softvéru stála sto a účet na firmu na Bahamách alebo na Cypre je stojeden. Nezistí nič ďalej. A vám nevypadnú len tie zdravotné odvody z dividend, ktoré tu idete nezmyselne zavádzať. Vám vypadne aj tá samotná daň z príjmu. Vy budete mať výpadky ďaleko väčšie ako len to, čo idete teraz zaviesť, lebo keď niekto raz urobí takúto operáciu, že si niekde nájde, zaobstará alebo zriadi firmu a bude cez ňu faktúrovať, tam neostane visieť len ten zdrap, on to už nespraví tak, aby sa vyhol len tomu zdravotnému odvodu, on sa vyhne aj dani z príjmov. Je tu ďalšia možnosť. Pri dovoze, naopak, nebude to dovážať od svojho dodávateľa, zase si založí firmu, kúpi to tá firma a on to dovezie už za takú cenu, aby to tu na Slovensku predal s nulovým ziskom. Keď niekto niečo vyrába na Slovensku a predáva na Slovensku, tak si nájde firmu zo zahraničia, tá mu dá faktúru na poradenstvo, na softvér, na marketingovú štúdiu. A úradníci budú bezmocní, môžu len skonštatovať, že, áno, sem prišla faktúra na poradenstvo. Základ dane je ďaleko nižší. Toto sa bude diať. Firmy vám tie peniaze, skrátka, nedajú. Ďakujem pekne. (Slabý potlesk.)
Luščíková, Darina, poslankyňa NR SR (2023-12-19):
Ďakujem veľmi pekne všetkým za poznámky k mojej rozprave. Obzvlášť si vážim ocenenie kolegu Spišiaka, že som trafila klinec po hlavičke a dotkla som sa práva a spravodlivosti. Inga, som veľmi rada, že si spomenula nové avizované opatrenia pre NAKA, kde budú nadriadení spriaznení s touto vládnou koalíciou rozhodovať o tom, kde NAKA môže urobiť výjazd alebo nemôže, to sme tu ešte spomenuté nemali a naozaj je to výborná pripomienka. Teším sa zo súhlasu pána Dostála, pretože to nie je vždy taká samozrejmosť, takže naozaj ďakujem, pán Dostál. Pán Grendel, naozaj nemáte za čo a s radosťou som sa, som vám ozrejmila okolnosti, za ktorých pán Michelko predložil ten pozmeňovací návrh. Pán Szalay, veľmi som rada, že ste poukázali na programové vyhlásenie vlády a na nesúlad toho, o čom sa tu rokuje a ako a verím, že programové vyhlásenie vlády bude veľmi vďačným materiálom aj v budúcnosti, keď budeme porovnávať kroky tejto vlády s jej vlastným programovým vyhlásením. Pán Pročko, ďakujem za pripomenutie, lebo naozaj by som sa zabudla prihlásiť a celá táto moja príprava, keď som si tu písala poznámky, by vyšla nazmar. Pán Jakab, je pravda, že každý máme nejaký pohľad na veci, ktoré sa tu dejú a ako sa deju a škoda, že nevyužívame našu odbornosť na to, aby sme konštruktívne mohli prispieť k tvorbe nových zákonov, ale len na kritiku. Ďakujem.
Grendel, Gábor, doterajší podpredseda NR SR (2023-10-25):
Pani poslankyňa Alena Nováková.
Laurenčík, Milan, podpredseda NR SR (2021-11-10):
Ďakujem. Na vaše vystúpenie evidujem päť faktických poznámok. Končím možnosť prihlásiť sa. Ako prvá vystúpi pani poslankyňa Monika Kavecká. Nech sa páči.
Taraba, Tomáš, podpredseda vlády SR a minister životného prostredia SR (2024-09-17):
Vážený pán Pročko, vy na mňa nemusíte vykrikovať, že jak ste vy rozdali, nebyť mojich troch hlasov s Kuffovcami, nerozdáte nič, nemáte rodinný bonus, nemáte pre deti bonus. Čo tu vy rozprávate? Však od mojich troch hlasov ste závislí boli. Takže vy mi tu nerozprávajte, ani pán Krátky, ten tu ani nesedel v tých laviciach. Takže nebyť mojich troch hlasov, tak viete čo s týmito rečami môžete. Takže to je prvá vec. Druhá vec, ja som veľmi hrdý na tých profesionálov, ktorých som tam dal a vďaka čomu teraz nie ste vykúpaní v Bratislave. Dobre? Toto je rozdiel medzi nami a to je rozdiel medzi vami. A ten Slovenský vodohospodársky podnik, ktorý teraz chodíte natáčať si tie riečky a potôčky, že kde neni vysekaná burina alebo podobne, tak viete prečo? Pretože práve ten zákon, ktorý sme tu dali, a som veľmi rád, že Národná rada ho schválila, a tiež ste tu vykrikovali kadektorí, že to bude biomasaker, tak práve zmysel toho zákona bol, aby celý rok sa mohli čistiť slovenské potoky, vody práve preto, aby ľudia boli ochránení. Takže toto sú konkrétne veci. A tretia vec. Každý to tu počúva, však vy obhajujete, veď to je v poriadku, to je vaša politika, vy obhajujete to, že ľudia majú mať vyššie poplatky na benzín, na kúrenie, že má sa im to pretaviť do potravín, že majú mať drahšie, áno, keď niekto dostane na pulty obchodov potraviny, ktoré sú dovezené kamiónmi, ktoré musia platiť o 10 centov za naftu, tak, samozrejme, vy predražíte, pán Pročko a celé OĽANO, za to, že ste za toto vy hlasovali v Bruseli, váš minister teda, tak vy predražíte, chcete predražiť ľuďom potraviny, to, aby chodili do práce, to im chcete predražiť. Veď to je dobré, že to tu hovoríte, že ste za toto. Ja som za toto neni. A preto naša vláda sa postavila k tej smernici tak, že ju netransponujeme v tejto časti. A to, že už aj Fiala, ktorý teda, myslím si, ešte som nezachytil, že by s niečím v Bruseli mal problém, je proti tomuto, tak to je len vidieť, jak ste v tejto agende proti ľuďom.
Hort, Milan, podpredseda NR SR (2011-09-13):
Posledný písomne prihlásený do rozpravy je pán poslanec Miroslav Beblavý, nech sa páči.
Bugár, Béla, podpredseda NR SR (2017-03-28):
Na vystúpenie pána poslanca dvaja s faktickými poznámkami. Pán poslanec Hrnko.
V. Veteška, podpredseda NR SR: (2004-10-27):
J. Cuper, poslanec: Pokiaľ ide o pôvodnú tvorbu, treba jej dať zelenú a nevyhovárať sa, pán Mikloško, na to, že na to nie sú peniaze alebo nie je na to podnikateľský zámer. (Výkriky v rokovacej sále.)
Šimečka, Michal, podpredseda NR SR (2023-11-15):
Ďakujem veľmi pekne. Pani poslankyňa Jaurová.
Tomáš, Erik, poslanec NR SR (2023-02-07):
Na pána Gyimesiho len krátko, že pán Gyimesi, pozrite si, koľko poslancov tu má OĽANO. Predkladateľ hnutia SME RODINA, keď dobre počítam, dvaja, traja teraz. Takže viete dobre, že sa hlasuje o jedenástej, tak si počkajte, koľko tu bude poslancov za stranu HLAS – sociálna demokracia. Pani Krištúfková, ja neviem, kde ste vy našli osobnú rovinu v mojom prejave. Ja osobný som k vám nebol. A potom, keď hovoríte o počúvaní s porozumením, tak ak by ste naozaj počúvali s porozumením, tak by ste zistili, že som sa vyjadroval aj k svojmu vlastnému zákonu, že som ho predložil, že ho váš líder hnutia SME RODINA naschvál posunul ďalej a že váš líder SME RODINA bol za mnou, že dá pozmeňujúci návrh k nášmu zákonu. A líšime sa len v cenovom pásme. Vy to dobre viete, ináč ste to okopírovali, opajcli celé. Takže, takže viete, buď počúvate s porozumením, alebo nepočúvate s porozumením. No a, pán Pčolinský, vy tu môžte hovoriť, koľko chcete o ľuďoch a o tom, že má ísť o ľudí a podobne a o politikárčení. Ja, pán Pčolinský, nie som posadnutý hnutím SME RODINA, a to vy dobre viete, resp. to ty dobre vieš, keďže si tykáme. Ale jednoducho budem poukazovať na neskutočné pokrytectvo a farizejstvo hnutia SME RODINA, že už niekoľkýkrát, ikstýkrát otočili. Niečo iné ste hovorili, nejako ináč ste hlasovali a potom ste urobili presný opak. Či už išlo o predčasné voľby, či už išlo o tie sociálne opatrenia, o ktorých som hovoril. A keď hovoríš o nejakých klamstvách, tak by som rád jedno počul, aby zaznelo z tvojich úst. Nielenže povieš, že klameš, ale nepovieš nič. Pretože ty dobre vieš, že som veľmi presne argumentoval, veľmi presne. Trinásty dôchodok ste schválili, zrušili ste ho. Dôchodkový strop ste schválili, zrušili ste ho. Dôchodkový strop ste schválili, zrušili ste ho a tak ďalej a tak ďalej. Obedy zadarmo, najprv ste za ne hlasovali, zrušili ste ich. Čo je na tom klamlivé? To sú fakty. Taká je SME RODINA a nie som ňou posadnutý.
Dostál, Ondrej, poslanec NR SR (2022-11-30):
Pán poslanec Svrček, mňa zaujal záver vášho vystúpenia o tom štátnom fonde a tých pripravovaných investíciách a vzhľadom na zmenu rokovacieho poriadku pripravenú, schválenú v predchádzajúcom volebnom období, ste nepovedali všetko, čo ste k tej téme chceli povedať, tak ako mňa by zaujímalo, keby ste to prípadne dokončili vo faktickej poznámke.
R. Fico, poslanec: (2003-04-25):
Chcem vás požiadať, pretože politická strana Smer disponuje v parlamente 25 poslancami a keď vznikala táto delegácia v roku 2002, prijímali sme určité kritériá na výpočet konkrétnych poslancov za konkrétne poslanecké kluby. Prijali sme mechanizmus presne taký istý, ako sme mali napríklad v súvislosti s kontrolnými výbormi na kontrolu SIS alebo Vojenského obranného spravodajstva a bol by som veľmi rád, keby toto kritérium bolo dodržané, aj pokiaľ ide o pozorovateľov do Európskeho parlamentu. Z tohto pohľadu pripadá štrnáste miesto buď Hnutiu za demokratické Slovensko, alebo  politickej strane Smer aj preto, lebo nedošlo k dohode, politická strana Smer, ako som si všimol, aj politická strana Hnutie za demokratické Slovensko predložili návrhy vlastných kandidátov. Preto oficiálne ešte raz predkladám kandidatúru za poslanecký klub strany Smer na pána poslanca Borisa Zalu a chcem vás požiadať o rešpektovanie tých kritérií, ktoré sme zaviedli už v roku 2002 pri tvorbe týchto delegácií. Veľmi pekne vám ďakujem.
Blanár, Juraj, podpredseda NR SR (2022-06-21):
Pán poslanec, vizuálne pomôcky nie je možné používať.
Kočiš, Eduard, poslanec NR SR (2021-06-22):
Ďakujem pekne za slovo, pán predsedajúci. Pani kolegyňa Cigániková, vo svojej rozprave ste spomenula takú hneď prvú vetu, že vy snažíte proti tomuto COVID-u bojovať, a to spôsobom takým, akým vláda Slovenskej republiky uznala za vhodné. Ja síce s tým môžem súhlasiť, že snaha sa cení, ale výsledky vašej práce hovoria však niečo iné. Ak si porovnáme krajiny, ktoré sú počtom obyvateľov a veľkosťou rozlohou krajiny blízke Slovenskej republike, tak ich výsledky a ich práca hovoria úplne o niečom inom, spomeniem len Nórsko, Dánsko alebo Fínsko – aj počet úmrtí, aj počet hospitalizácií a systém práce buď podobný, ale úplne inak nastavený. Vy ste zástankyňa očkovania, veríte tomu. Ja vás ani neodsudzujem, ani v žiadnom prípade nebudem vám tvrdiť, že váš názor nie je správny, ja mám 16-ročné dvojčatá a 12-ročného syna, v žiadnom prípade ich nedám zaočkovať a tiež budem tvrdiť, že môj názor je správny. Takže hovorím, sú tu vždy tie dva protipóly, ktoré proti sebe budú nejakým spôsobom stáť, takže v tomto sa asi naozaj nezhodneme, ale v čom by sme sa mohli skúsiť zhodnúť, je v tom, aby sme neobmedzovali naozaj ľudí, ktorí sa dobrovoľne rozhodnú, že sa nedajú zaočkovať, ale zároveň aby im neboli obmedzovaná ani ich osobné slobody, ani ľudské práva, to znamená ani sloboda cestovania, ani sloboda na nejakú inú – v úvodzovkách poviem – zábavu na základe toho, že títo ľudia odmietli toto očkovanie, a nemyslím si, že títo ľudia spôsobujú nejakým zázračným spôsobom nejaké šírenie COVID-u, ale to, že už na ministerstve sa rozprávalo o tom, že povinnosťou bude očkovanie ľudí nad 60 rokov, pretože si nevybudujeme kolektívnu imunitu, a už na ministerstve sa dala aj možnosť očkovania detí nad 12 rokov, takže hovorím, je to experimentovanie so staršími ročníkmi a experimentovanie s deťmi.
Kollár, Boris, predseda NR SR (2021-12-10):
Áno.
Glváč, Martin, podpredseda NR SR (2016-12-01):
Ďakujem. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Dušanovi Bublavému. Nech sa páči.
Laššáková, Jana, podpredsedníčka NR SR (2012-06-29):
S faktickou poznámkou pán poslanec Číž, nech sa páči.
Laššáková, Jana, podpredsedníčka NR SR (2013-05-28):
S reakciou pani poslankyňa Gibalová. Nech sa páči.